Când va fi prelungită starea de alertă, cât va dura şi ce măsuri va conţine.
Ludovic Orban a vorbit duminică seara despre prelungirea stării de alertă, la B1 TV. Premierul a afirmat că Hotărârea de Guvern prin care va fi prelungită starea de alertă va fi elaborată luni sau marţi. Şeful Executivului a făcut şi precizări despre măsurile aferente următoarelor 30 de zile.
Ludovic Orban a acordat, duminică
seara, un interviu pentru B1 TV. Premierul a fost întrebat ce se va întâmpla în
cazul în care PSD, majoritar în Parlament, votează împotriva prelungirii stării
de alertă. Şeful Executivului a răspuns că asta "înseamnă că nu va mai fi
stare de alertă"."Înseamnă
că autorităţile vor rămâne fără instrumentele necesare pentru a determina
respectarea regulilor de protejare a sănătăţii şi vieţii oamenilor. Asta se va
întâmpla. Decizia de prelungire a stării de alertă, repet, nu este o decizie
politică, este o decizie care este fundamentată de evaluări, de analize care
sunt făcute de specialişti, de epidemiologi şi care consideră indispensabilă
prelungirea pentru 30 de zile a stării de alertă, pentru că starea de alertă
îţi dă toate acele instrumente de care ai nevoie ca să poţi să aplici
regulile."Premierul a făcut precizări şi în
ceea ce priveşte restricţiile care se vor menţine:"În general, cam tot ce
se desfăşoară în spaţii închise şi presupune prezenţa unui număr mare de
persoane şi o durată de timp mare petrecută". Sâmbătă, prezent la ceremonia de comemorare a victimelor Mineriadei din 1990, Ludovic Orban a declarat: "Am încredere că va exista o majoritate în Parlament care să înţeleagă nevoia prelungirii stării de alertă şi care să înţeleagă faptul că nu pot pune în pericol viaţa şi sănătatea românilor numai ca să să obţină câştiguri ieftine, de natură politico-electorală".